Миграниан Урыстәылеи Қырҭтәылеи реизыҟазаашьақәа рҟәандахаразы: Аԥсны зыцәшәо акгьы ыҟам
© Sputnik / Томас ТхайцукАндраник Мигранян
© Sputnik / Томас Тхайцук
Урыстәылеи Қырҭтәылеи реизыҟазаашьақәа реиӷьхара зылҵшәо ақырҭуа напхгара адунеи аҿы имҩаԥысуа ахҭысқәа хшыҩхьшәашәала иахьазнеиуа ауп ҳәа ишьоит аполитолог Андраник Миграниан.
АҞӘА, цәыббра 20 – Sputnik. Урыстәылеи Қырҭтәылеи реизыҟазаашьақәа реиӷьхара Аԥсны иадҳәалаӡам ҳәа арадио Sputnik аинтервиу анеиҭоз иҳәеит урыстәылатәи аҭоурыхдырыҩ, МГИМО апрофессор Андраник Миграниан.
"Сыздыруа, издыруа Аԥснытәи сҩызцәа, ауаажәларра ргәы сырҭынчыр сҭахуп. Қырҭтәылеи Урыстәылеи ҟәандарак бжьалазаргьы, уи Аԥсны ишаԥырхагам", - иҳәеит аексперт.
Урыстәылеи Қырҭтәылеи реизыҟазаашьақәа реиӷьхара зылҵшәоу ақырҭуа напхгара адунеи аҿы имҩаԥысуа ахҭысқәа хшыҩ хьшәашәала иахьазнеиуа ауп ҳәа ишьоит аполитолог Андраник Миграниан.
Қарҭ Урыстәыла иахьаҿамгылаз азы Урыстәылагь еиҳа ҳаҭырла Қырҭтәыла иазныҟәароуп, аиҳаракгьы Қырҭтәыла асанкциақәа ирывсырҭаны иахьыҟоу азы ҳәа ишьоит иара.
Украина арратә операциа ианалага инаркны Киеви мраҭашәаратәи апартниорцәеи Қарҭ иақәымчуа иалагеит аҩбатәи афронт аартны Аԥсни Аахыҵ Уаԥстәылеи дырхынҳәырц. Қырҭтәыла амчрақәа атәыла аимак алархәра мап ацәыркит, уи адагьы Урыстәыла иаҿагылоз асанкциақәагьы ирыдымгылеит.
Лаҵара 10, 2023 шықәсазы еиҭахацыркхеит Урыстәылеи Қырҭтәылеи рыбжьара 2019 шықәса раахыс еиԥҟьаз авиаеимадара.